EkBass/fiwiki-20250220-pages-articles huggingface dataset:
Valapaton tulva

Valapaton tulva tai Valarikon tulva oli Suomessa keväällä 1899 sattunut suurtulva. Nimensä tulva sai siitä, että helmikuussa 1899 Venäjän keisari ja Suomen suuriruhtinas Nikolai II antoi helmikuun manifestin, jolla hän kavensi Suomen autonomista asemaa ja näin suomalaisten käsityksen mukaan petti Suomelle antamansa hallitsijanvakuutuksen eli antamansa valan.Valarikon viiva, Tietosanakirja osa 10, palsta 482. Tietosanakirja-osakeyhtiö 1919 Syynä tulvaan olivat useat edeltäneet sateiset vuodet, runsasluminen talvi 1898–1899 sekä sateinen ja lämmin kevät 1899. Tulva koski etenkin Kokemäenjoen, Kymijoen ja Vuoksen vesistöjä. Web archive 17.4.20013 Esimerkiksi Päijänteen vedenkorkeus oli 193 cm normaalia korkeammalla (Arkistoitu artikkeli). Tällaisen tulvan toistuvuudeksi arvioidaan 100–150 vuotta. Valapaton tulva antoi ratkaisevan sysäyksen Suomen ympäristökeskuksen edeltäjän Hydrografisen toimiston perustamiseen. Suomen senaatin kesällä 1899 tulvavahinkoja tutkimaan asettama komitea arvioi vuosien 1898–1899 tulvavahingot noin 10 miljoonan markan suuruisiksi. Tulvat eivät vaatineet ihmishenkiä, vain yksi hevonen rattaineen hukkui. == Valapaton viiva == Valapaton viivoiksi tai Valarikon viivoiksi kutsutaan rantakallioihin merkittyjä ennätyskorkean vedenpinnan merkkejä vuodelta 1899. Valapaton viivoja on monin paikoin edelleen nähtävissä, ja niistä voidaan yhä nähdä vedenkorkeus tuona vuonna. Jotkut valapaton viivat maalattiin punaisiksi. Web archive 29.10.20013 == Lähteet == == Aiheesta muualla == * * * Tulva Tammerkoskessa 40 vuotta sitten, Aamulehti, 21.05.1939, nro 134, s. 21, Kansalliskirjaston digitaaliset aineistot Luokka:Sortokaudet Luokka:Tulvat Suomessa Luokka:1800-luvun tulvat Luokka:Vuoden 1899 luonnonmullistukset
M/S Oleander

M/S Oleander () oli Saksassa vuonna 1980 valmistunut autolautta. Se luovutettiin tilaajalleen Townsend Car Ferries Ltd:lle nimellä M/S Pride of Free Enterprise 31. lokakuuta 1980. Sen sisaralus oli samana vuonna valmistunut onnettomuuslaiva M/S Herald of Free Enterprise. ==Käyttöhistoria== M/S Pride of Free Enterprise asetettiin marraskuussa 1980 liikenteeseen välille Dover – Calais ja Dover – Zeebrugge. Vuonna 1987 alus vaihtoi nimeä ja jatkoi liikennöintiä välillä Dover – Zeebrugge. Alus rekisteröitiin P&O; European Ferries Ltd:lle samana vuonna. Alus myytiin Howill Shipping Ltd:lle vuonna 1991 mutta vuokrattiin edelleen P&O; European Ferries Ltd:lle. Liikenne välillä Dover – Calais aloitettiin 1992. Vuoden 1996 lokakuussa liikennöitiin Calaisin sijasta Zeebruggeen. Alkuvuonna 1998 alus liikennöi P&O; Stena Line Ltd:n alaisuudessa välillä Dover – Calais. Samana vuonna alus sai uuden nimen M/S P&O; SL Picardy. Tammikuussa 2000 alus liikennöi jälleen välillä Dover – Zeebrugge kunnes telakoitiin helmikuussa Dunkerquessa. Se myytiin 2001 kyproslaiselle Transeuropa Shippingille ja sai uuden nimen. Liikenne välillä Oostende – Ramsgate aloitettiin heinäkuussa 2002. ==Nimihistoria== * M/S Pride of Free Enterprise (1980–1987) * M/S Pride of Bruges (1987–1998) * M/S P&O; SL Picardy (1998–2001) * M/S Oleander (2001–) ==Lähteet== ==Aiheesta muualla== * Fakta om fartyg – M/S Pride of Free Enterprise * Ferry-site – M/S Oleander Luokka:Autolautat
Northland Wonderland

Northland Wonderland on eurodance-räppäri Melodie MC:n debyyttialbumi, joka julkaistiin vuonna 1993. ==Kappaleet== # # # # # # # # # # # # == Lähteet == Luokka:Vuoden 1993 esikoisalbumit Luokka:Melodie MC:n albumit
Assen

Assen on kaupunki itäisessä Alankomaissa. Vuoden 2009 lopussa kaupungissa oli 66 874 asukasta. Se on Drenthen provinssin pääkaupunki. Kaupungin oikeudet se sai vuonna 1809. Stendenin yliopistolla on kampus myös Assenissa.About Stenden University Assen tunnetaan vuosittain TT Circuit Assenin radalla järjestettävästä Hollannin TT-ajoista. Se on kuulunut moottoripyöräilyn maailmanmestaruussarjaan sen alusta vuodesta 1949 alkaen ja se on osakilpailuista vanhin.Circuit guide: all you need to know about Assen Moto GP Siksi Assenia kutsutaan joskus moottoripyöräilyn katedraaliksi.A-Style extend Assen and Motegi sponsorship until 2009 MotoGP 2007 Moottoripyöräkilpailu järjestetään kesäkuun viimeisenä lauantaina. Assen tunnetaan myös vuosittaisesta tanssikilpailustaan. == Lähteet == ==Aiheesta muualla== *
Herran Kansa

Herran Kansa on suomalainen vapaa suunta, joka on toiminut rekisteröitynä yhteisönä vuodesta 1940. Liike syntyi vuonna 1915 ja sen perustaja oli saarnaaja Pekka Mikkonen (1863–1936). Mikkonen oli syntyjään luterilaisesta perheestä, ja aikuistuttuaan hän toimi pietarinsuomalaisten parissa saarnaajana ja sielunhoitajana. Hän kuitenkin liittyi baptismiin, jonka koki itselleen läheisemmäksi. Mikkonen toimi jonkin aikaa baptistisaarnaajana, mutta hänet erotettiin hänen vaadittuaan uskovaisten keskinäisen jalkojen pesun käyttöön ottamista ennen ehtoollista. ==Levinneisyys== Liike toimi aluksi Kuokkalassa Karjalankannaksella. Nykyään yhteisön pääpaikka on Joensuun kaupungin Suhmuran kylässä Pohjois-Karjalassa. Siellä liikkeellä on oma seurakuntakoti, kappeli ja hautausmaa. Lisäksi Suhmuran kylässä on liikkeen ylläpitämä vanhainkoti Iltarauha. Liikettä johtaa Risto Eskelinen, joka toimii seurakunnan vanhimpana. Etelä-Suomessa toiminnan keskuspaikkana on Mäntsälä. Viime vuosikymmeninä Herran Kansan toiminta on tuntuvasti laajentunut Pohjois- Karjalasta muualle Suomeen. Etelä-Suomessa Herran kansan seurakuntia on Helsingissä, Pukkilassa ja Riihimäellä sekä Järvenpään-Mäntsälän seurakunta. ==Ominaispiirteet== Yhteisöllä on seurakunnallisia kokouksia kahdesti viikossa, ja kerran kuussa järjestetään valtakunnallinen juhla joko Joensuussa tai Mäntsälässä. Nuorille on omaa toimintaa, esimerkiksi lauluiltoja. Herran Kansa omistaa myös leirikeskuksen Polvijärven Kinahmossa, jossa pidetään omia kesäleirejä. Herran kansan tavoista todennäköisesti omaleimaisin on ehtoollista edeltävä jalkojen pesu. Herran Kansa pyhittää lauantain sapatiksi, kun taas sunnuntaita se ei pidä pyhäpäivänä. Useimpien muiden vapaiden suuntien tapaan se hylkää vauvakasteen ja korostaa sen sijaan uskovien kastetta. Yhteisö ei pidä kirjaa jäsenistään eikä tee paljon käännytystyötä, vaan uudet jäsenet kertyvät lähinnä liikkeen vaikutuspiirissä olevista perheistä ja suvuista. Myöskään yhteistyötä muiden uskontokuntien kanssa ei tehdä. Herran kansalaiset suhtautuvat yleensä kriittisesti ehkäisyyn, ja he ovatkin itäsuomalaisten keskuudessa tunnettuja suurista lapsiluvuista samaan tapaan kuin vanhoillislestadiolaiset varsinkin pohjoissuomalaisten keskuudessa. He eivät ota osaa politiikkaan eivätkä vietä mitään kirkollisia juhlapäiviä. He suhtautuvat kriittisesti yleensä myös verensiirtoihin. == Aiheesta muualla == *Uskonnot Suomessa: Herran kansa ry *Luterilaisia ja ... muita kristillisiä yhteisöjä Luokka:Suomalaiset kristilliset järjestöt Luokka:Protestanttiset kirkot
Artie Shaw

Arthur Jacob Arshawsky eli Artie Shaw (23. toukokuuta 1910 – 30. joulukuuta 2004) oli yhdysvaltalainen jazzmuusikko. Hänet tunnetaan paitsi klarinetistina, säveltäjänä ja yhtyeenjohtajana, myös novellien ja omaelämäkerran kirjoittajana.Shaw, Artie (1910—) , St. James Encyclopedia of Popular Culture, Gale 2000. Vaatii HighBeam-tilauksen. Shaw syntyi juutalaiseen sukuun New Yorkissa ja varttui New Havenissa, Connecticutissa. Hän aloitti saksofoninsoiton 13-vuotiaana ja siirtyi klarinettiin kolme vuotta myöhemmin; uransa varhaisessa vaiheessa hän soitti muun muassa Irving Aaronsonin yhtyeessä. Swingin ollessa suosionsa huipulla 1930-luvun lopussa Shawin big band tuli tunnetuksi hiteillään ”Begin the Beguine”, ”Stardust”, ”Back Bay Shuffle”, ”Moonglow”, ”Rosalie”, ”Frenesi” ja ”Summit Ridge Drive”. Shawin yhtyeessä soittivat muiden muassa Buddy Rich ja Billie Holiday. Hän on yhdysvaltalaisen jazzmusiikin historian suurimpia nimiä, ja Duke Ellingtonin pitkäaikainen klarinetisti Barney Bigard nimesi hänet lempisoittajakseen. Shawin tuotanto on ajoittain kokeellista. Jazziin on esimerkiksi lisätty klassisen musiikin elementtejä jousitaustojen muodossa. Shaw ennätti kokeilla urallaan myös bebopia. Toisen maailmansodan aikana hän oli Yhdysvaltain laivaston muusikkona. Näiden vuosien jälkeen Shaw irrotti yhtyeestään Gramercy Five -kvinteton, jonka kanssa hän esiintyi ja levytti useamman vuoden ennen vuotta 1954, jonka jälkeen eli pitkälti musiikkialalta vetäytyneenä. Hän sai vuonna 2004 elinikäisten saavutusten Grammy-palkinnon (Grammy Lifetime Achievement Award), mutta kuoli saman vuoden joulukuussa kärsittyään pitkään aikuistyypin diabeteksesta. Shaw oli elämänsä aikana kahdeksan kertaa naimisissa, muun muassa Ava Gardnerin ja Lana Turnerin kanssa. Hänellä on tähti Hollywood Walk of Famella. ==Lähteet== *WSOY Facta – Shaw, Artie ===Viitteet=== ==Aiheesta muualla== * Artie Shawn muistokirjoitus Helsingin Sanomissa (vaatii tilauksen) Luokka:Yhdysvaltalaiset jazzmuusikot Luokka:Yhdysvaltalaiset klarinetistit Luokka:Jazzklarinetistit Luokka:Hollywood Walk of Fame Luokka:Vuonna 1910 syntyneet Luokka:Vuonna 2004 kuolleet
Attitude (Miisa Päällysahon albumi)

Attitude on suomalaisen eurodancelaulaja Miisan eli Miisa Päällysahon debyyttialbumi, joka julkaistiin vuonna 1994. ==Kappaleet== # # # # # # # # # # # # # ==Kokoonpano== * Miisa Päällysaho – laulu ;Muut tekijät * Cris Owen – tuottaja * Triple Digit – musiikkiohjelmointi * P. Lowland – musiikkiohjelmointi (kappale 11) * J. Karjalainen – miksaaja, äänittäjä * Mika Jussila – editointi, masterointi * David Sonko – mieslaulu == Aiheesta muualla == * Attitude discogs.com -sivustolla Luokka:Vuoden 1994 albumit Luokka:Vuoden 1994 esikoisalbumit Luokka:Suomalaiset eurodance-albumit
Maisemakuvia Suomesta

Maisemakuvia Suomesta () on suomalaismuusikko Anssi Tikanmäen soolouran debyyttialbumi, joka julkaistiin marraskuussa 1981. Levy sisältää instrumentaalikappaleita viihteellisen orkesterin esittämänä. Kappaleiden on tarkoitus kuvata suomalaisia maisemia ja luonnon kauneutta. Tikanmäki kirjoitti laulaja-lauluntekijä Juice Leskisen kanssa lyhyet kuvaukset albumin kappaleista levyn sanaliitteeseen. Levy ylitti vuonna 2016 kultalevyrajan, ja sitä on myyty noin 25 000 kappaletta, mikä tekee siitä kaikkien aikojen myydyimmän teemallisen suomalaisen instrumentaalialbumin. Albumi julkaistiin Johannan Karhu-levymerkillä LP-levynä ja C-kasettina. Vuonna 1985 julkaistiin uusi painos LP-levynä Love Kustannuksen Beta-levymerkillä. Lähes kaikissa uusintapainoksissa on alkuperäisestä poikkeavat kansikuvat. Ensimmäinen painos CD-levynä ilmestyi vuonna 1988 Beta-levymerkillä, ja sama painos julkaistiin uudelleen vuonna 2002 uudelleen masteroituna. Syyskuun lopulla 2016 Rockadillo Records julkaisi albumista kahden CD-levyn juhlapainoksen, joka sisältää vuonna 2004 äänitetyn konserttitaltioinnin albumin kappaleista. Tuo painos sisältää myös muutaman ylimääräisen kappaleen. Vuonna 2017 Ainoa Productions julkaisi omalla levymerkillään albumin uudelleen LP-levynä alkuperäisellä kansitaiteella. == Kappaleet == Kaikki kappaleet säveltänyt Anssi Tikanmäki. === A-puoli === # # # # === B-puoli === # * # # # LP-levyn (KRHL 3004) takakannen ja levykeksiöiden tiedot.Vuoden 2017 LP-levyn (AOP-17ALB06) takakannen tiedot. == Kokoonpano == === Soittajat === * Anssi Tikanmäki – kosketinsoittimet * Upi Sorvali – rummut, symbaalit, congarummut * Peter Lerche – kitara * Reijo Karvonen – bassokitara * Esa Juutilainen – huilu, nokkahuilu, tenorisaksofoni * Teemu Salminen – huilu, klarinetti, tenorisaksofoni * Pentti Lahti – huilu, piccolohuilu, altto-, sopraanosaksofonit * Seppo Hovi – harmonikka ==== Muut soittajat ==== * Timo Ronkainen – käyrätorvi * Jorma Vuorenmaa – käyrätorvi * Markku Johansson – trumpetti * Leif Kjellman – trumpetti * Heikki Haimila – trumpetti * Raimo Korhonen – trumpetti * Tom Bildo – pasuuna * Petri Juutilainen – pasuuna * Matti Tossavainen – fagotti * Erkki Paananen – oboe, englannintorvi * Timothy Ferchen – patarummut ==== Jouset ==== * Kari Lindstedt * Jaakko Raulamo * Juhani Tiainen * Seppo Rautasuo * Mikko Pesonen * Mauri Pietikäinen * Yrjö Lasonpalo * Jarmo Ahvennainen * Marjukka Kankkunen * Jussi Pesonen * Heikki Hämäläinen * Veikko Lipponen * Jorma Ylönen === Tuotanto === * Finnvox – studio * Risto Hemmi – miksaus, äänitys * Pekka Aarnio – miksaus, tuottaja * Kari Riipinen / VAL / Gogh – kansi == Lähteet == == Aiheesta muualla == * Yle Elävä arkisto: Maisemakuvia Suomesta kasvoi kotimaisen instrumentaalimusiikin klassikoksi Luokka:Vuoden 1981 esikoisalbumit Luokka:Anssi Tikanmäen albumit Luokka:Pekka Aarnion tuottamat albumit
Uluus

Uluus () on jakuutinkielinen piiritason aluehallinnon yksikön nimitys Sahan tasavallassa. Venäjänkielinen muoto on ulus (улус). Uluusista on käytetty suomeksi myös termiä ”uluuha”, jota voitaneen pitää väärinkäsityksenä, sillä улууһа on sanan улуус taivutettu muoto, joka esiintyy uluusien nimissä. Esimerkiksi Aldanin piiri on jakuutiksi Алдан улууһа. Osaa Sahan piireistä nimitetään uluuseiksi, osaa piireiksi, osaa molemmiksi. Piirejä ja uluuseja on 34, näiden lisäksi kaksi kaupunkipiirikuntaa. ==Katso myös== * Sahan hallinnollinen jako Luokka:Sahan tasavallan maantiede nl:Oeloes
Neptune Towers

Neptune Towers on norjalaismuusikko Fenrizin ambient-sivuprojekti. Neptune Towers sai alkunsa vuonna 1993 ja ehti tehdä kolme albumia, joista kaksi julkaistiin. Fenriz ei ollut tyytyväinen Space Labs -albumin laatuun, joten hän päätti olla julkaisematta sitä. ==Diskografia== *Caravans To Empire Algol (Moonfog Productions, 1994) *Transmissions From Empire Algol (Moonfog Productions, 1995) *Space Labs (julkaisematon) ==Aiheesta muualla== *Metal- Archives Luokka:Norjalaiset elektronisen musiikin yhtyeet
Tšekin ja Slovakian ortodoksinen kirkko

Tšekin ja Slovakian ortodoksinen kirkko sai Konstantinopolin ekumeeniselta patriarkaatilta autokefalian vuonna 1998. Kirkkoa johtaa Prahan arkkipiispa ja koko Tšekin ja Slovakian maan metropoliitta Kryštof yhdessä kolmen hiippakuntapiispan kanssa. Kirkon alaisuudessa toimii yksi munkkiluostari ja yksi nunnaluostari ja kirkolla on jäseniä noin 150 000. ==Lähteet== *Arkkimandriitta Arseni, Ortodoksinen sanasto, Helsinki: Otava 1999 ISBN 951-1-15657-8 ==Aiheesta muualla== *Tšekin ja Slovakian ortodoksinen kirkko Luokka:Kristinusko Tšekissä Luokka:Kristinusko Slovakiassa Luokka:Ortodoksiset paikalliskirkot
Ulosottomies

Ulosottomies on virkamies, jonka tehtävänä on panna täytäntöön tuomioistuinten ratkaisut ja periä julkiset saatavat, joiden suoritus on laiminlyöty. Suomessa ulosottomiehenä toimivat kihlakunnanvouti ja kihlakunnanulosottomies. Kihlakunnanvouti on kihlakunnanulosottomiesten esimies ja hoitaa juridisesti vaativammat asiat. Avustavista ulosottomiehistä tuli vuoden 2008 alusta virkanimikkeeltään kihlakunnanulosottomiehiä.http://www.oikeus.fi/41545.htm Ammatillista koulutusta ulosottomiehen virkaan ei ole olemassa. Kihlakunnanulosottomiehen virkaan vaaditaan joko alempi korkeakoulututkinto tai opistotason tutkinto.http://www.ulosotto.fi/koulutus.htm Kihlakunnanvoudin kelpoisuusvaatimuksiin kuuluu ylempi oikeustieteellinen korkeakoulututkinto. Ulosottomiehen tulee suorittaa tehtävänsä puolueettomasti ja asianmukaisesti. Hän ei ole velkojan asiamies. Velkoja ei ohjaa ulosottomiehen työtä. Vastaava ulosottomies on Suomessa se ulosottomies, jolle tietyn velallisen kaikkien asioiden hoitaminen on keskitetty. Vastaava ulosottomies voi hoitaa velallisen ulosottoasioita kaikkialla Suomessa mutta ei maan rajojen ulkopuolella. == Katso myös == * Ulosotto ==Lähteet== == Aiheesta muualla == Luokka:Oikeuslaitos Luokka:Oikeusalan ammatit Luokka:Perintätoimi
Ifis (Ligduksen tytär)

Ifis () oli kreikkalaisessa mytologiassa Telethusan ja Ligduksen tytär. Ennen Ifiksen syntymää Ligdus, tuleva isä, oli uhannut tappaa lapsen, ellei se olisi poika. Telethusa vaipui epätoivoon, mutta keskellä yötä hänen luonaan vieraili Isis, seurassaan Anubis, Bubastis, Apis ja Osiris, joka vakuutti hänelle, ettei hänen tarvitsisi totella miehensä käskyä, vaan kaikki sujuisi hyvin. Kun Telethusa oli synnyttänyt tyttären, hän salasi tämän sukupuolen muilta imettäjää lukuun ottamatta. Hän nimesi tyttärensä Ifikseksi, koska tätä nimeä käyttivät antiikin Kreikan aikana sekä miehet että naiset, ja kasvatti tämän poikana. Ifiksen ollessa kolmetoista hänen isänsä löysi hänelle puolisoksi Ianthen, johon Ifis syvästi rakastui. Telethusa, peläten petoksen paljastuvan, lykkäsi kuitenkin erilaisilla tekosyillä häitä uudelleen ja uudelleen, mutta kun kaikki syyt oli käytetty, hän rukoili Isistä auttamaan. Tämä muuttikin Ifiksen mieheksi, ja niin nämä kaksi saivat toisensa ja elivät onnellisina yhdessä.Ovidius, Muodonmuutoksia ix.666– (engl. käännös) == Lähteet == Luokka:Kreikkalaisen mytologian muodonmuutokset
Ramsgate

Ramsgate on noin asukkaan kaupunki ja kunta (civil parish) Kentin kreivikuntaan kuuluvassa Thanetin hallintopiirissä Kaakkois-Englannissa. Se muodostaa naapurikaupunkinsa Margaten kanssa noin asukkaan yhtenäisen kaupunkialueen. Ramsgaten pääasiallisia tulonlähteitä ovat matkailu ja kalastus. Ramsgaten satamasta on tiheä autolauttaliikenne Kanaalin ylitse, myös sen venesatama on Englannin suurimpia. Ramsgate sijaitsee noin 125 kilometrin etäisyydellä Lontoon keskustasta. Koska Ramsgate on lähellä Ranskaa, sieltä lähdettiin sekä Napoleonin sotiin että Dunkirkin evakuointiin vuonna 1940.Travel UK == Lähteet == == Aiheesta muualla == Luokka:Asutut paikat Kentin kreivikunnassa Luokka:Englannin kaupungit Luokka:Englannin kunnat
Bernard Williams (filosofi)

Bernard Arthur Owen Williams (21. syyskuuta 1929 – 10. kesäkuuta 2003) oli brittiläinen filosofi, jota on usein pidetty aikansa merkittävimpänä brittiläisenä moraalifilosofina.Obituary, "Professor Sir Bernard Williams," The Times, 14. kesäkuuta 2003. Williams toimi Cambridgen yliopiston Knightbridge-oppituolin filosofian professorina ja yliopiston King's Collegen rehtorina, ennen kuin hänestä tuli Kalifornian yliopiston (Berkeley) Deutsch- oppituolin filosofian professori. Williams palasi Englantiin, Oxfordin yliopistoon, vuonna 1990 ja siirtyi eläkkeelle 1996. Hän kuoli kesällä 2003 lomaillessaan Roomassa. Filosofialtaan Williams kuului analyyttiseen suuntaukseen. Hänen tutkimuksensa käsittelivät muun muassa antiikin kreikkalaista filosofiaa, René Descartesia, utilitarismia ja kantilaisuutta. Williams sai vaikutteita Friedrich Nietzscheltä ja R. M. Harelta, ja on itse vaikuttanut muun muassa Jennifer Hornsbyhin ja Martha Nussbaumiin. == Teoksia == * Morality: An Introduction to Ethics (1972) * Problems of the Self (1973) * Utilitarianism: For and Against (yhdessä J. J. C. Smartin kanssa) (1973) * Descartes: The Project of Pure Inquiry (1978) * Moral Luck (1981) * Ethics and the Limits of Philosophy (1985) * Shame and Necessity (1993) * Making Sense of Humanity (1995) * Truth and Truthfulness: An Essay in Genealogy (2002) * In the Beginning Was the Deed: Realism and Moralism in Political Argument (postuumi, 2005) * Philosophy As A Humanistic Discipline (toim. A. W. Moore) (postuumi, 2006) * The Sense Of The Past: Essays In The Philosophy Of History (postuumi, 2006) * On Opera (postuumi, 2006) == Lähteet == == Aiheesta muualla == * Stanford Encyclopedia of Philosophy: Bernard Williams * Guardian: Obituary - Professor Sir Bernard Williams 13. kesäkuuta 2003. Luokka:Brittiläiset rehtorit Luokka:Englantilaiset filosofit Luokka:Brittiläiset professorit Luokka:Cambridgen yliopiston professorit Luokka:Vuonna 1929 syntyneet Luokka:Vuonna 2003 kuolleet
Johnny Spunky

Johnny Spunky (s.16. marraskuuta 1958 Turku), oikealta nimeltään Juha Kaarsalo, on suomalainen muusikko ja säveltäjä ja tuottaja. == Diskografia == * Sonic Psychobody, Cassette, 1986 * Lunar Power, EP, Hiljaiset Levyt HIKS-006, 1987 * My Second Coming, EP, Hiljaiset Levyt HIKS-012, 1989 * Mutatio vitalis, EP, Hiljaiset Levyt HIKS-022, 1990 * Shades of Things to Come, CD, Pinke 1, 1995 ==Kirjallinen tuotanto== * Ajan kuristus (Hiljainen Kulttuuriyhdistys 1988) * Perillä ennen lähtöä (1988) * Legenda German Elsassilaisesta (antologiassa "Loivan Maan Saga", Ooli 1999) * Ajatusten maisemissa (Ooli 2000) * Apollon valo (Kustannus HD, 2006) * Sampsan alueen historia (Kustannus HD, 2007) * Kohti outoa totuutta (Kustannus HD, 2008) * Tapio Laurila ja iloinen peli - musiikkimiehen muotokuva (Kustannus HD, 2008) ==Aiheesta muualla== * Juha Kaarsalo * * Luokka:Suomalaiset säveltäjät Luokka:Suomalaiset sanoittajat Luokka:Vuonna 1958 syntyneet Luokka:Elävät henkilöt
Dio (täsmennyssivu)

Dio voi viitata seuraaviin: * Dio, yhtye * Dío eli Díon, Kreikan kylä, Dío- Ólympoksen kunnan kunnallisyksikkö ja entinen kunta Pierian alueyksikössä Keski-Makedonian alueella * Dio Cassius, myös Cassius Dio Cocceianus (n. 155–229), historioitsija * Dio Cocceianus, myös Dion Khrysostomos tai Dion Prusalainen (n. 40–n. 120), reetori * Ronnie James Dio, muusikko. ==Katso myös== Dio liittyy myös seuraavaan: * Dion, useita eri merkityksiä omaava sana.
Kromaattinen (musiikki)

Kromaattinen ( < khroma 'väri') tarkoittaa musiikissa sävelkulkua, joka etenee puolisävelaskelin. Kromaattinen sävel eli muunnesävel on musiikkikappaleessa käytetty kokosävelaskeleen kahtia jakava sävel, joka on merkitty ylennys- tai alennusmerkillä – esimerkiksi c:n ylentäminen tuottaa kromaattisen sävelen cis, d:n alentaminen kromaattisen sävelen des – tai myös palautusmerkillä, jos alkuperäinen sävel on ollut ylennetty tai alennettu. Usean sävelen pituisia kromaattisia sävelkulkuja käytetään sävellyksissä sellaisinaan melko harvoin ja lähinnä tehokeinoina. On kuitenkin sävellyksiä, joissa kromaattisuuden mahdollisuuksia on käytetty tavanomaista enemmän; taidemusiikista voi mainita esimerkiksi Johann Sebastian Bachin kosketinsoittimille säveltämän teoksen Kromaattinen fantasia ja fuuga (), BWV 903. Luokka:Musiikin teoria Luokka:Musiikkitermit
Kromaattinen

Kromaattinen tarkoittaa seuraavia asioita: * kromaattinen, musiikkiteorian termi * kromaattinen, väriteorian termi
E. J. Lowe

Edward Jonathan Lowe (24. maaliskuuta 1950 Dover, Englanti – 5. tammikuuta 2014) oli brittiläinen filosofi, joka toimi Durhamin yliopiston filosofian professorina. Hän kirjoitti ennen kaikkea metafysiikasta, mielen-, teon- ja kielifilosofiasta, logiikan filosofiasta sekä varhaisesta uuden ajan filosofiasta, kuten John Locken ajattelusta. Lowe väitteli tohtoriksi Oxfordin yliopistosta vuonna 1975 Simon Blackburnin ohjauksessa. Ennen uraansa Durhamin yliopistossa hän opetti myös Readingin yliopistossa. == Julkaisuja == === Teoksia === * Kinds of Being (1989) * Locke on Human Understanding (1995) * Subjects of Experience (1996) * The Possibility of Metaphysics (1998) * An Introduction to the Philosophy of Mind (2000) * A Survey of Metaphysics (2002) * Locke (2005) * The Four-Category Ontology: A Metaphysical Foundation for Natural Science (2006) * Personal Agency (2007) * More Kinds of Being (2009) === Artikkeleita === * "Metaphysical Nihilism and the Subtraction Argument. Analysis 62(273): ss. 62–73. (2002) * "How are Ordinary Objects Possible". The Monist 88(4): ss. 510–533. (2005) * "Identity, Vagueness, and Modality". Teoksessa Thought, Reference, and Experience: Themes from the Philosophy of Gareth Evans, ss. 290–310. (toim. Bermudez, J. L.) (2005) == Lähteet == == Aiheesta muualla == * E. J. Lowe, Durhamin yliopisto Luokka:Brittiläiset filosofit Luokka:Metafyysikot Luokka:Vuonna 1950 syntyneet Luokka:Vuonna 2014 kuolleet
Työllistäminen

Työllistäminen tarkoittaa työvoimaviranomaisten, esimerkiksi Työ- ja elinkeinotoimiston, tekemää työttömän työnsaantia edistävää toimenpidettä. Työllistämistoimenpiteen kohteeksi joutuvat henkilöt, jotka eivät työllisty omin avuin. Tällaisilla henkilöillä on usein ongelmana laskenut työkyky, joka ei salli heidän työllistyä "vapaille markkinoille". Tässä tapauksessa työvoimatoimisto voi maksaa työnantajalle työllistämistukea korvaukseksi laskeneesta työkyvystä. Työntekijä saa työstään normaalin palkan, joka usein on hieman työttömyysturvaa suurempi. Yleisiä työllistämispaikkoja ovat erilaiset yhdistykset, yhteisöt, kunnan sekä valtion toimipaikat. Yrityksiin ei työllistetä niin paljon, sillä tällainen toiminta voisi vääristää kilpailua. Uutena työllistämiskohteena ovat tulleet sosiaaliset yritykset, joille myönnetään palkkatukea tavallista runsaammin pitkäaikaistyöttömien ja vajaakuntoisten työllistämiseen. ==Tukityöllistäminen== Palkkatuen avulla voidaan tukityöllistää.http://www.te- palvelut.fi/te/fi/tyonantajalle/loyda_tyontekija/tukea_rekrytointiin/palkkatuki/index.html STTK:n Ralf Sundin arvion mukaan Suomessa on 25 000 palkkatuettua työntekijää vuonna 2019. Ruotsissa vastaava luku on 200 000.https://www.kauppalehti.fi/uutiset/tyottomille-keppia-vai-porkkanaa- edessa-jopa-3-kertaa-isompi-urakka-kuin-sipilan- hallituksella/82e1c9f8-8bc5-4401-a607-0534949f9fac Miljardööri Warren Buffett kannattaa tukityöllistämistä.https://finance.yahoo.com/news/warren-buffett- thinks-there-s-a-smarter-solution-than-just-raising-the-minimum- wage-122322575.html ==Lähteet== Luokka:Työttömyys
Perforointi

Perforointi on paperin, muun materiaalin tai elävän kudoksen lävistystä, puhkaisua tai rei’itystä.Perforoida: lävistää, rei'ittää, puhkaista, Kielitoimiston sanakirja. Viitattu 11.6.2015. ==Kirjapainoterminä== Kirjapainon jälkikäsittelyvaiheena perforointi tarkoittaa paperin rivimäistä rei’itystä, jota pitkin esimerkiksi kuponki on helppo repäistä irti painotuotteesta. Perforointia käytetään myös muun muassa postimerkkiarkeissa ja -vihkoissa, muistilehtiöissä. Perforointilaitteita kehiteltiin 1800-luvun puolivälissä, ja sen jälkeen perforointi on yleistynyt monella alalla. ==Filmin reunan perforointi== Perforoinniksi kutsutaan myös muuta lävistystä tai rei’itystä eri materiaaleihin, kuten elokuvafilmin reunan rei’itystä elokuvakameran ja -projektorin vetomekanismia varten. Perforoitua 35 millimetrin kinofilmiä käytettiin yleisesti myös valokuvauksessa. Pullon sinettikorkki on usein perforoitu, ja kun korkki avataan, rikkoutunut perforointi kertoo, että pullo on avattu. ==Perforoidut tekstit ja kuviot== Perforoinnilla eli perättäisillä rei’ityksillä voidaan materiaalin pintaan synnyttää tekstiä tai muita kuvioita. Esimerkiksi Patentti- ja rekisterihallitus käyttää dokumenttien hallinnassaan paperisten patenttihakemusasiakirjojen perforointia, jolloin hakemusnumero ja päivämäärä kirjataan paperiin rei'ittämällä. Varhaiset tiedontallennusmuodot reikäkortti ja reikänauha perustuivat perforointiin eli paperin tai kartongin lävistykseen. Niitä käytettiin jo ennen tietokoneaikaa ohjaamaan muun muassa kutomakoneita ja automaattipianoja ja muita musiikkiautomaatteja. Perforoinnista puhutaan ammattiterminä myös muun muassa rei’itettyjen puu- tai metallilevyjen valmistuksessa sekä leipomoalalla keksien, leipien ja muiden leivonnaisten pinnan rei’ityksessä tasaisemman paistotuloksen aikaansaamiseksi. Myös taideteoksia voidaan tehdä perforoimalla. Esimerkiksi norjalainen Anne-Karin Furunes on tehnyt useita tunnettuja töitä kankaan perforointitekniikalla. ==Lääketieteessä== Lääketieteessä puhutaan perforoinnin sijasta yleensä perforaatiosta, joka voi tarkoittaa yksittäistäkin puhkaisua, puhkeamista, puhkeamaa, lävistystä tai muulla tavoin syntynyttä reikää.Perforaatio, Terveyskirjasto, viitattu 11.6.2015. ==Lähteet== == Aiheesta muualla == Luokka:Paperi
Alasommee

Alasommee on entiseen Viipurin maalaiskuntaan kuulunut kylä Suomen Neuvostoliitolle luovuttamalla alueella Venäjällä. Alasommeen kylä sijaitsi Viipurin maalaiskunnan eteläosassa Viipurinlahden itärannalla. Kylän länsiosa sijaitsi Viipurinlahteen työntyvällä Tamminiemellä, jonka pohjoispuolella oli Matalalahti ja eteläpuolella Rauhalahti. Sommeenjoki virtasi kylän halki. Manneralueen lisäksi kylään kuului myös useita pieniä saaria Viipurinlahdelta, joista huomattavimmat Venäjänsaari ja Hiekkasaari. Alasommeen kylä rajoittui pohjoisessa Viipurin kaupunkiin ja etelässä se ulottui lähes Johanneksen rajalle. Naapurikyliä maalaiskunnan alueella olivat Nuoraa, Järvelä, Yläsommee, Rikkola, Savolainen, Samola ja Lihaniemi. ==Asutus ja elinkeinot== Alasommeen kylän keskusta sijaitsi Sommeenjoen alajuoksun eteläpuolella Viipurista Koivistolle johtavan kantatie 64 varrella. Vuonna 1937 Alasommeella oli 301 asukasta.Lakio 1982, s. 264-265 Alasommeen länsipuolella sijaitsi pieni Rikkolan kylä, joka kuului Alasommeen koulupiiriin. Rikkolassa oli 41 asukasta vuonna 1937. Sommeen rautatieasema sijaitsi nimestään huolimatta Savolaisen kylän alueella, tosin aivan Alasommeen rajan tuntumassa. Maatalous oli tärkeä elinkeino Alasommeella. Vuonna Alasommeen kylässä oli 942 ha metsää ja 331 ha peltoa. Samana vuonna Rikkolan kylässä oli 86 ha metsää, 28 ha peltoa ja 2 ha niittyä.Lakio 1982, s. 269 ja 273–274 Karjataloutta edisti Alasommeen tarkastusyhdistys.Lakio 1982, s. 280 Alasommeella toimi maidonmyyntiosuuskunta, joka myi maitonsa Valiolle Viipuriin.Lakio 1982, s. 283 Sivuelinkeinona harjoitettiin kalastusta Viipurinlahdella. Kylässä oli Samolan Osuuskaupan myymälä.Lakio 1982, s. 333 Kylässä toimi Alasommeen marttayhdistys (per. 1935). ==Kansakoulu== Alasommeen kansakoulu sijaitsi kylän keskustassa. Koulupiiriin kuului Nuoraan ja Rikkolan kylät, suurin osa Alasommeen kylää (pieni alue kuului Lihaniemen koulupiiriin) ja pieni osa Savolaisen kylää. Vuonna 1939 Alasommeen koulussa oli kolme opettajaa ja 85 oppilasta.Kuujo 1982, s. 375-376 ==Sotatapahtumat== Talvisodan loppuvaiheessa neuvostojoukot etenivät Alasommeen alueelle. Asukkaat oli evakuoitu jo sodan alussa muualle Suomeen. Moskovan rauhassa Viipurin maalaiskunta Alasommee mukaan lukien siirtyi Neuvostoliitolle. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944. ==Lähteet== * ===Viitteet=== Luokka:Viipurin maalaiskunnan kylät
Rikkola

Rikkola on: *Rikkola, kylä Jääskessä Neuvostoliitolle luovutetulla alueella *Rikkola, kylä Viipurin maalaiskunnassa Neuvostoliitolle luovutetulla alueella.
Saharanantilooppi

Saharanantilooppi eli mendesantilooppi (Addax nasomaculatus)Saharanantilooppi (mendesinantilooppi) – Addax nasomaculatus laji.fi on afrikkalainen äärimmäisen uhanalainen antilooppilaji. Sen kanta pieneni 80 prosenttia vuosina 1995–2005. == Ulkonäkö ja koko == Saharanantilooppi on sopeutunut aavikon elämään: sen sorkat ovat leveät jotta ne kannattelevat sitä hiekalla. Turkki on talvella ruskeanharmaa, mutta haalistuu kesällä lähes valkoiseksi. Sarvet ovat tontot ja kierteiset. Niiden välissä on tummempi ”otsatukka”. Eläimen naamassa on vaalea rasti.Arkive (kuvia) Eläin on 150–170 senttimetriä pitkä, ja sen säkäkorkeus on metrin verran.Animal diversity == Levinneisyys == Saharanantilooppeja elää useilla toisistaan eristyneillä alueilla Saharan autiomaassa. == Elintavat ja ravinto == Saharanantilooppi elää aavikolla ja virtsaa hyvin tiivistä nestettä välttääkseen nestehukkaa. Ne liikkuvat 5–20 yksilön laumoissa joita johtaa uros. Ravintona ne käyttävät ruohoa ja pensaita, joita kasvaa siellä täällä autiomaassa. Laumat kulkevat pitkiä matkoja ravintoa löytääkseen. == Lähteet == * === Viitteet === Luokka:Hevosantiloopit Luokka:Uhanalaiset nisäkkäät Luokka:Äärimmäisen uhanalaiset lajit
Hafsidit

Hafsid tai Hafsidin kuningaskunta oli Ifriqiyaa (nykyisin Tunisia) vuosina 1229-1574 hallinnut dynastia. ==Historia== Hafsidien erkaannuttua Almohadeista Abu Zakariyan (1229-1249) johdolla, Abu Zakariya hallinnoi Ifriqiyaa (Roomalaisten provinssia Afrikassa nykyisen Maghrebin alueella; nykyisin Tunisia, itäinen Algeria ja läntinen Libya) ja rakensi Tunisista imperiumin ekonomisen ja kulttuurillisen keskuksen. Samaan aikaan kansaan liittyi monia muslimeja, jotka pakenivat Andalusiasta Espanjan Corona de Castillan ja Aragonian Reconquistaa. Hänen seuraajansa, Muhammad I al-Mustansir (1249-1277) otti itselleen nimikkeen kalifi. 1300-luvulla imperiumi koki väliaikaisen taantuman. VaikkaHafsidit onnistuivat alistamaan hetkellisesti Tlemcenin Abdalwidien imperiumin, heidät itsensä valloitti 1347 ja 1357 välisenä aikana kahdesti Marokon merinidit. He eivät kuitenkaan onnistuneet päihittämään beduiineja, joten Hafsidit pystyivät jälleen ottamaan imperiuminsa haltuunsa. Ruttoepidemioiden aiheuttama merkittävä kuolleisuus heikensi Hafsidien valtaa samaan aikaan entisestään. Hafsidien vallan alla 1300-luvulla merirosvous kristittyjä laivoja kohtaan vahvistui, eritoten Abd al-Aziz II:n (1394-1434) valtakaudella. Merirosvouksen tuotot käytettiin suuriin rakennustöihin ja taiteiden ja kulttuurin tukemiseen. Kuitenkin, merirosvous aiheutti vastatoimia Aragoniasta ja Venetsiasta, jotka hyökkäsivät useaan ottseeseen Tunisian rannikkokaupunkeihin. Utmanin (1435-1488) valtakaudella Hafsidit saavuttivat viimeisen huippukautensa karavaanikaupankäynnin kehityttyä Saharan halki, sekä Egyptiin, sekä kaupallisen merenkäynnin kehityttyä Venetsian ja Aragonian kanssa. Beduiineista ja imperiumin kaupungeista tuli laajalti itsenäisiä, vain Tunisin ja Constantinen jäädessä Hafsidien haltuun. 1500-luvulla Hafsidit jäivät Espanjan ja Osmanien valtakunnan tukemien Corsairien välisen valtataistelun jalkoihin. Jälkeenmainitut valloittivat Tuniksen 1574 ja syrjäyttivät Hafsidit, jotka olivat toisinaan myöntyneet jo Espanjan käskynalaisuuteenkin. ==Hafsidien johtajia== *Abd al-Wahid (1207-1216) *Abd-Allah (1224-1229) *Abu Zakariya (1229-1249) *Muhammad I al- Mustansir (1249-1277) *Yahya II al-Watiq (1277-1279) *Ibrahim I (1279-1283) *Ibn Abi Umara (1283-1284) *Abu Hafs Umar I (1284-1295) *Muhammad I (1295-1309) *Abu Bakr I (1309) *Aba al-Baqa Khalid an-Nasir (1309-1311) *Aba Yahya Zakariya al-Lihyani (1311-1317) *Muhammad II (1317-1318) *Abu Bakr II (1318-1346) *Abu Hafs Umar II (1346-1349) *Ahmad I (1349) *Ishaq II (1350-1369) *Abu al-Baqa Khalid (1369-1371) *Ahmad II (1371-1394) *Abd al-Aziz II (1394-1434) *Muhammad III (1434-1436) *Uthman (1436-1488) *Abu Zakariya Yahya (1488-1489) *Abd al-Mu'min (1489-1490) *Abu Yahya Zakariya (1490-1494) *Muhammad IV (1494–1526) *Muhammad V (1526-1543) *Ahmad III (1543–1570) *Muhammad VI (1574-1574) ==Lähteet== ==Aiheesta muualla== Luokka:Afrikan historia
Gossip

Gossip on yhdysvaltalainen indie rock -yhtye. Sen perustivat laulaja Beth Ditto, kitaristi Brace Paine ja rumpali Kathy Mendonça Searcyssa Arkansasissa vuonna 1999. He ovat saaneet jonkin verran vaikutteita riot grrrl -yhtyeiltä ja feminismistä, vaikka bändin jäsenet eivät määrittele itseään riot grrrl -yhtyeeksi. Beth Ditto on alusta saakka aiheuttanut kiistoja ollessaan avoin ylipainostaan ja seksuaalisesta suuntautumisestaan. Hän onkin sanonut ajavansa ”kaikkien läskien ja homojen” asiaa. Yhtye solmi vuonna 1999 levytyssopimuksen indieyhtiö K Recordsin kanssa, ja K Records julkaisi Gossipin ensimmäisen EP:n The Gossip samana vuonna. Gossipin seuraava julkaisu oli debyyttialbumi That's Not What I Heard, ja sen julkaisi levy-yhtiö Kill Rock Stars tammikuussa 2001. Ennen seuraavaa albumia he julkaisivat EP:n Arkansas Heat toukokuussa 2002. Movement, yhtyeen toinen pitkäsoitto, seurasi sitä vuotta myöhemmin, toukokuussa 2003. Syyskuussa 2003 julkaistiin yhtyeen ensimmäinen livealbumi Undead in NYC. Kaksi kuukautta tämän jälkeen rumpali Kathy Mendonca jätti yhtyeen keskittyäkseen kätilön uraansa. Hänet korvasi Hannah Blilie. Ensimmäinen julkaisu, jolla uusi rumpali oli mukana, oli yhteis-EP Real Damage elektropopartisti Tracy + the Plasticsin kanssa. Se julkaistiin tammikuussa 2005. Yhtyeen seuraava albumi Standing in the Way of Control julkaistiin tammikuussa 2006 Kill Rock Starsin kautta ja myöhemmin samana vuonna brittiläisen indieyhtiö Back Yard Recordingsin kautta. Ditto kirjoitti yhtyeen hittikappaleen ”Standing in the Way of Control” vastauksena Yhdysvaltojen hallituksen päätökselle kieltää samaa sukupuolta olevien parien oikeus avioliittoon. Kappale saavutti suosiota myös Isossa-Britanniassa, kun se oli mukana televisio-ohjelman Skins mainoksessa Channel 4:lla vuonna 2007. Maaliskuussa 2007 uutisoitiin, että yhtye olisi kiinnitetty Columbian tytäryhtiölle Music with a Twist, joka keskittyy seksuaali- ja sukupuolivähemmistöihin kuuluviin artisteihin. == Jäsenet == * Beth Ditto – laulu * Brace Paine – kitara, basso * Hannah Blilie – rummut (2003–) ;Entiset jäsenet * Kathy Mendonca – rummut (1999–2003) == Diskografia == === Studioalbumit === * * * * * * === Livealbumit === * * === EP:t === * * * * === Singlet === * * * * * * * * * * * * * * == Lähteet == == Aiheesta muualla == * Viralliset kotisivut * Luokka:Yhdysvaltalaiset indie rock -yhtyeet
Alice in Wasteland

Alice in Wasteland oli Jyväskylässä 1986 perustettu power pop -yhtye, jonka ensimmäinen aktiivikausi jatkui vuoteen 1992. Yhtye julkaisi kokoelma-albumin ja palasi konserttilavalle kesällä 2008. 2017 kolme yhtyeen jäsentä jatkoi musiikin tekoa nimellä Nuorisopalatsi. __notoc__ == Kokoonpano == * Pikke Paananen – laulu * K. Smolander – kitara * Mika Remes – bassokitara * J. P. Rainio – rummut ===Entiset jäsenet=== * Markus Latvala, kitara ==Diskografia== === Studioalbumit === * * * === Singlet === * * * * * == Lähteet == ==Aiheesta muualla== * Yhtyeen sivusto * Yhtyeen MySpace-sivusto * Yhtye Poko Rekordsin sivustolla * Luokka:Suomalaiset popyhtyeet Luokka:Jyväskylän musiikki Luokka:1980-luvun suomalaiset yhtyeet ja sooloartistit Luokka:1990-luvun suomalaiset yhtyeet ja sooloartistit
Sthenelos (Kapaneuksen poika)

Sthenelos oli kreikkalaisessa mytologiassa Kapaneuksen ja Euadnen poika sekä Argoksen kuningas. Hän oli Kometeen ja Kylarabeen isä ja anaksagoridien sukukuntaa. Sthenelos oli yksi epigoneista, seitsemän sotapäällikön pojista, jotka uusivat isiensä hyökkäyksen Thebaa vastaan; myöhemmin hän jopa kerskui, että hän ja muut epigonit valtasivat Theban siitä huolimatta, että heillä oli vähemmän miehiä kuin heidän samaa yrittäneillä isillään, koska he olivat kuuliaisia jumalilleHomeros: Ilyas iv.401–410 (engl. käännös). Hän oli myös Helenan kosijoiden joukossa, ja muiden tavoin vannoi valan puolustavansa valittua sulhasta muita kosijoita vastaan. Kun Helena kaapattiin Troijaan, joutui hän valansa velvoittamana osallistumaan Troijan sotaan. Ystävänsä Diomedeen komennossa hän johti Argoksen joukkoja taistelussa. Hänet mainitaan myös yhtenä Troijan hevoseen piiloutuneista miehistä. Sotasaaliina Troijasta Sthenelos piti puisen Zeus Herkeioksen kuvanPausanias, Periegesis tes Hellados ('Kreikan kuvaus') 8.46.2 (engl. käännös). Kuolemansa jälkeen Sthenelosta seurasi valtaistuimelle hänen poikansa Kylarabes. ==Lähteet== Luokka: Kreikkalainen mytologia
House of Krazees

House of Krazees oli vuonna 1993-1997 toiminut kolmihenkinen underground rap/horrorcore-yhtye. Yhtye hajosi yhden jäsenistä lähdettyä soolouralle, jolloin jäljelle jääneet jäsenet kokosivat yhtyeen Twiztid. Kolmikko on tehnyt musiikkia yhdessä myöhemmin, kokoonpanon nimenä Samhein Witch Killaz. ==Jäsenet== *Monoxide Child (Hektic) (Oikealta nimeltään Paul Methric) *Jamie Madrox (Mr. Bones) (Oikealta nimeltään James Spaniolo) *The R.O.C (Oikealta nimeltään Brian Jones) ==Diskografia== === House of Krazees -nimellä === *Home Sweet Home (Krazees album)|Home Sweet Home (1993, Asylum Records) *Home Bound (Krazees album)|Home Bound (1994, Retro Horror Muzik) *Season of the Pumpkin (Krazees album)|Season of the Pumpkin (1994, Latnem Intertainment; reissued 2004) *Out Breed (1995, Latnem Intertainment) *Head Trauma (1996, Latnem Intertainment) *Remix and Rewind (1997, Latnem Intertainment) * eri esittäjiä: Mob Metality (song: "Ghost") (1997, In tha House) *The Night They Kame Home (1998, Latnem Intertainment) (Sol and Scrapz) === Samhein Witch Killaz -nimellä === *Noseferatu (single) (2002) *Bloodlettin (2007) Luokka:Horrorcore-yhtyeet Luokka:Yhdysvaltalaiset hip hop -yhtyeet
Tampereen valoviikot

Tampereen Valoviikot on jokavuotinen tapahtuma, jossa Tampereen keskustan katuja valaistaan valokoristein ja -teoksin. Valoviikot järjestää Tampereen kaupunki. Ensimmäiset Valoviikot järjestettiin syksyllä 1966, ja ne kestivät runsaat kolme viikkoa. Idea Valoviikoista saatiin Tampereen ystävyyskaupungista Essenistä. Valoviikot koostuivat lukuisista valokuviosta, jotka ripustettiin pääosin keskustan katujen ylle sekä toisinaan myös muihin paikkoihin. Valoviikkojen historiaan kuuluu myös Valon Neito -kilpailu. Valon neidoksi valittiin lämminhenkinen nainen, joka toi talveen kaivattua valoa ja lämpöä ja loisti ympärilleen hyvää mieltä. Nykyään Valoviikot kestävät lokakuun lopusta maaliskuun puoliväliin. Ripustettujen valokuvioiden lisäksi Valoviikkoihin kuuluu nykyään myös valoverhoja, valopalloja, heijastettuja valogallerioita ja muita valaistuja kohteita. == Lähteet == == Aiheesta muualla == *Tampereen Valoviikkojen verkkosivusto Luokka:Tampereen tapahtumat Luokka:Suomen kulttuuritapahtumat
Psykedeelinen folk

Psykedeelinen folk on rockmusiikin tyylilaji, jossa yhdistellään psykedeelistä rockia ja folkmusiikkia. Psykedeelinen folk oli erityisen suosittua 1960-luvun lopulla ja 1970-luvun alussa. Varhaisimpia tyylin edustajia olivat mm. Donovan, Fairport Convention, sekä Tyrannosaurus Rex, ennen nimenvaihtoaan T. Rexiksi. Luokka:Populaarimusiikki Luokka:1960-luvun nuorisokulttuuri Luokka:Rockin tyylilajit
Ted Sider

Ted (Theodore) Sider on yhdysvaltalainen filosofi, joka toimii New Yorkin yliopiston filosofian professorina vuodesta 2007. Hänen erikoisalojaan ovat metafysiikka, kielifilosofia ja logiikka. Sider väitteli tohtoriksi Massachusettsin yliopistosta vuonna 1993. Ennen siirtymistään New Yorkiin hän on opettanut Rutgersin, Syracusen ja Rochesterin yliopistoissa. == Teoksia == * Four-Dimensionalism: An Ontology of Persistence and Time (2001) * Riddles of Existence: A Guided Tour of Metaphysics (yhdessä Earl Coneen kanssa) (2005) * Logic for Philosophy * Contemporary Debates in Metaphysics (toim. yhdessä John Hawthornen ja Dean Zimmermanin kanssa) == Lähteet == == Aiheesta muualla == * Ted Sider , New Yorkin yliopisto Luokka:Metafyysikot Luokka:Yhdysvaltalaiset filosofit Luokka:Syntymävuosi puuttuu Luokka:Elävät henkilöt
Aaro Tolsa

Aaro Johannes Tolsa (9. tammikuuta 1895 Vehkalahti – 31. heinäkuuta 1951 HelsinkiKuolleita. Helsingin Sanomat, 4.8.1951, s. 3. (Maksullinen lähde.)) oli suomalainen pappi, joka teki työtä Lapin metsätyömiesten keskuudessa 1920- ja 1930-luvuilla. __NOTOC__ ==Henkilöhistoria== Aaro Tolsan vanhemmat olivat muurari Topias Tolsa ja Maria Helenius ja puoliso vuodesta 1919 Hanna Kuokkanen. Tolsa pääsi ylioppilaaksi 1916 ja hänet vihittiin papiksi 1919. Hän toimi setlementtityötä varten perustetun Teollisuusseutujen evankelioimisseuran pappina Rovaniemellä 1923–1932 ja oli sen jälkeen Rovaniemen vapaa-opiston johtaja 1932–1942. Viimeksi Tolsa oli Kristillis- yhteiskunnallisen työkeskusliiton matkasihteeri 1942–1949 ja liiton pääsihteeri 1949–1951. Uransa alussa Suomenniemen ja Joensuun seurakunnissa ja sitten Suursaaressa pappina työskennellyt Tolsa teki elämäntyönsä pääosin Peräpohjolassa ja Lapissa ja julkaisi myös aihetta käsitteleviä kirjoja muutamien uskonnollisten teosten ohella. == Teoksia == * Tukkilaiset tulevat: Kristillis-yhteiskunnallinen sanoma Pohjolan kiveliöihin 1922–1937. Työkeskusten kustannus Oy 1937 * Kansa uuden elämän ovella: Rohkaisun ja toivon ajatuksia vaikeuksien aikana. Työkeskusten kustannus Oy 1942 * Ristinmerkistä – ristinmerkkiin. Suomen aseveljien liitto 1942 * Mene ja tee: Ajatuksia Jeesuksen pelastussanomasta raamatun valossa. 1943 * Lisää meille uskoa! Työkeskusten kustannus Oy 1945 * Ihmisen nälkää: Pappina Pohjolassa ilman kirkkoa ja saarnatuolia. WSOY 1945 == Lähteet == * Aaro Tolsan henkilötiedot. ===Viitteet=== == Kirjallisuutta == * Nieminen, Saul: Revontulten pappi: Aaro Tolsan elämäntarina. Weilin+Göös 1980. ISBN 951-35-2330-6 Luokka:Suomen evankelis-luterilaisen kirkon papit Luokka:Setlementtiliike Luokka:Suomalaiset kristilliset kirjailijat Luokka:Vuonna 1895 syntyneet Luokka:Vuonna 1951 kuolleet
Nautilus

Nautilus voi tarkoittaa ainakin seuraavia asioita: == Eläintiede == * Nautilus, helmiveneiden luokkaan kuuluva nilviäissuku (tai siihen kuuluva laji) == Alusten nimiä == *Todellisia ** Yhdysvaltain laivastossa kuusi alusta, tunnetuin USS Nautilus (SSN-571), oli maailman ensimmäinen ydinkäyttöinen sukellusvene ** Kuninkaallisessa laivastossa: kymmenen alusta nimellä HMS Nautilus ** Suomen merentutkimuslaitoksella oli 1900-luvun alkupuolella Nautilus-niminen alus. Se on edelleen olemassa dieselöitynä matkustaja-aluksena nimellä m/s Nikolai II ** UC3 Nautilus, tanskalainen pienoissukellusvene *Kuvitteellisia **Jules Vernen romaaneissa Sukelluslaivalla maapallon ympäri ja Salaperäinen saari kapteeni Nemon sukellusaluksen nimi oli Nautilus. == Muuta == *Nautilus, GNOME- työpöytäympäristön virallinen tiedostonhallintaohjelma, nykyiseltä nimeltään GNOME Files.
Aon Center (Los Angeles)

Aon Center on 62-kerroksinen pilvenpiirtäjä Los Angelesin kaupungissa Kaliforniassa, Yhdysvalloissa. Pilvenpiirtäjä valmistui vuonna 1973 ja sen suunnitteli yhdysvaltalainen arkkitehti Charles Luckman. Se yltää 262 metrin korkeuteen. Se oli Los Angelesin korkein rakennus valmistumisestaan vuoteen 1989 saakka, jolloin U.S. Bank Tower sysäsi sen toiseksi. Sen aikaisempia nimiä ovat olleet United California Bank Building ja First Interstate Building. Vuoden 1988 toukokuun 4. päivänä pilvenpiirtäjän 12. kerroksessa riehui tulipalo, joka tuhosi rakennuksen viisi kerrosta. 40 ihmistä loukkaantui ja yksi kuoli. == Lähteet == == Aiheesta muualla == * Emporis.com - Aon Center, Los Angeles * Structurae.de - Aon Center, Los Angeles Luokka:Los Angelesin pilvenpiirtäjät Luokka:Los Angelesin toimistorakennukset
Transamerica Pyramid

Transamerica Pyramid on 48-kerroksinen pilvenpiirtäjä San Franciscon kaupungissa Kaliforniassa, Yhdysvalloissa. Se on 260 metrin korkeudellaan San Franciscon toiseksi korkein rakennus Salesforce Towerin jälkeen ja siten huomattava maamerkki. Pilvenpiirtäjän rakennustyöt käynnistettiin vuonna 1969 ja ne saatiin päätökseen vuonna 1972. Sen suunnittelusta on vastannut yhdysvaltalainen arkkitehti William Pereira. Rakennus on nimetty Transamerica Corporationin mukaan, jonka pääkonttoriksi se alun perin rakennettiin. == Aiheesta muualla == * Emporis.com – Transamerica Pyramid. * Structurae.de – Transamerica Pyramid. Luokka:San Franciscon pilvenpiirtäjät Luokka:San Franciscon toimistorakennukset
Sara Mustonen

Sara Kristiina Mustonen (23. joulukuuta 1962 Rovaniemi – 12. syyskuuta 1979 Hintertux, Itävalta) oli suomalainen alppihiihtäjä. Hän on alppilajien nuorin suomenmestari vuoden 1977 pujottelun mestaruudellaan, jonka hän voitti 14-vuotiaana. Mustonen saavutti vuosien 1975 ja 1979 välillä yhteensä 25 suomenmestaruusmitalia, joista kymmenen naisten sarjassa. Pujottelun suomenmestaruuden hän voitti 1977 ja 1978, suurpujottelun 1978 ja 1979 sekä syöksylaskun 1979. Hän edusti rovaniemeläistä Ounasvaaran Hiihtoseuraa ja kuului vuodesta 1976 Suomen Hiihtoliiton alppilajien olympia- ja MM- valmennettaviin. Mustonen kilpaili viisivuotiaasta alkaen ja oli aina ikäluokkansa paras Suomessa. Juniorien vuoden 1973 EM-kisoissa Italian Trentossa hän laski erikoispujottelussa neljänneksi. Maaliskuussa 1976 hän ylsi sekä kaikkien kolmen alppilajin voittoon pohjoismaisissa Aku Ankka -loppukilpailuissa Duvedissa Åressa että ensimmäisiin SM-mitaleihinsa naisten sarjassa. Mustonen oli vuonna 1978 Suomen ainoa naisedustaja Garmisch- Partenkirchenissä järjestetyissä alppihiihdon MM-kilpailuissa sijoittuen syöksylaskussa sijalle 40. ja suurpujottelussa sijalle 44. Pujottelussa hän keskeytti toisen laskunsa. Samana talvena hän saavutti kolmannen sijan Ruotsin avoimien mestaruuskisojen suurpujottelussa Jällivaaran Dundretissa. Hänet valittiin Urheilutoimittajien liiton vuotuisessa Vuoden urheilija -äänestyksessä Suomen parhaaksi alppihiihtäjäksi kahtena peräkkäisenä vuonna: 1977 ja 1978. Mustonen kuoli tapaturmaisesti laskettuaan jäärailoon Suomen alppimaajoukkueen harjoitusalueella Itävallan Hintertuxissa syyskuussa 1979. Hän oli kuollessaan vain 16-vuotias. == Lähteet == == Kirjallisuutta == * Hiltula, Kari: ”Sara Mustonen ja Hintertuxin varjo”. Teoksessa * * * == Aiheesta muualla == * Luokka:Suomalaiset alppihiihtäjät Luokka:Kuolleet lapset Luokka:Vuonna 1962 syntyneet Luokka:Vuonna 1979 kuolleet
SunTrust Plaza

SunTrust Plaza (alun perin One Peachtree Center) on 60-kerroksinen pilvenpiirtäjä Atlantan kaupungissa Georgiassa, Yhdysvalloissa. Pilvenpiirtäjä yltää 264 metrin korkeuteen ja se on yksi Atlantan korkeimmista rakennuksista. Sen suunnittelusta vastasi yhdysvaltalainen arkkitehtitoimisto John Portman & Associates. Sen rakennustyöt käynnistettiin vuonna 1989 ja ne saatiin päätökseen vuonna 1992. == Lähteet == == Aiheesta muualla == * Viralliset sivut * Tietoa pilvenpiirtäjästä Emporis.com-sivustolla Luokka:Atlantan pilvenpiirtäjät Luokka:Atlantan toimistorakennukset